Komission asetus (EY) N:o 587/2001, annettu 26 päivänä maaliskuuta 2001, neuvoston asetuksen (EY) N:o 1251/1999 soveltamista koskevista yksityiskohtaisista säännöistä, siltä osin kuin on kyse kesannoidun maan käytöstä sellaisten raaka-aineiden tuottamiseen, joita käytetään yhteisössä muuhun kuin välittömästi ihmisten tai eläinten ravinnoksi tarkoitettujen tuotteiden valmistukseen annetun asetuksen (EY) N:o 2461/1999 muuttamisesta



Virallinen lehti nro L 086 , 27/03/2001 s. 0015 - 0017



Komission asetus (EY) N:o 587/2001, annettu 26 päivänä maaliskuuta 2001, neuvoston asetuksen (EY) N:o 1251/1999 soveltamista koskevista yksityiskohtaisista säännöistä, siltä osin kuin on kyse kesannoidun maan käytöstä sellaisten raaka-aineiden tuottamiseen, joita käytetään yhteisössä muuhun kuin välittömästi ihmisten tai eläinten ravinnoksi tarkoitettujen tuotteiden valmistukseen annetun asetuksen (EY) N:o 2461/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1672/2000(2), ja erityisesti sen 9 artiklan, sekä katsoo seuraavaa: (1) CN-koodiin 5302 kuuluvaa hamppua voidaan käyttää tietynlaiseen uuteen teollisuuskäyttöön, erityisesti eristyslevynä tai tiilenvalmistuksessa, siten ettei kuitua tietyissä tapauksissa tarvitsee erottaa varren puumaisesta osasta. Tällöin käyttö on neuvoston asetuksen (EY) N:o 1251/1999 soveltamista koskevista yksityiskohtaisista säännöistä, siltä osin kuin on kyse kesannoidun maan käytöstä sellaisten raaka-aineiden tuottamiseen, joita käytetään yhteisössä muuhun kuin välittömästi ihmisten tai eläinten ravinnoksi tarkoitettujen tuotteiden valmistukseen 19 päivänä marraskuuta 1999 annetun komission asetuksen (EY) N:o 2461/1999(3), sellaisena kuin se on viimeksi muutettuna asetuksella (EY) N:o 2555/2000(4), tavoitteiden mukaista muuta kuin elintarvikekäyttöä. (2) Tällaiseen käyttöön tarkoitetulle hampulle voidaan markkinointivuoden 2000/2001 loppuun saakka myöntää yhteisön tukea, joka sisältyy neuvoston asetuksilla (ETY) N:o 1308/70(5), sellaisena kuin se on viimeksi muutettuna asetuksella (EY) N:o 2826/2000(6) ja (ETY) N:o 619/71(7), sellaisena kuin se on viimeksi muutettuna asetuksella (EY) N:o 1420/98(8) sekä komission asetuksella (EY) N:o 1164/89(9), sellaisena kuin se on viimeksi muutettuna asetuksella (EY) N:o 1313/2000(10), hallinnoituun pellava- ja hamppualan yhteiseen markkinajärjestelyyn. Markkinointivuodesta 2001/2002 alkaen hamppu sisällytetään asetuksella (EY) N:o 1251/1999 perustettuun tiettyjen peltokasvien viljelijöiden tukijärjestelmään. Kuitenkin ainoastaan kuiduntuotantoon tarkoitetulle hampulle voidaan maksaa kyseisessä asetuksessa vahvistettua pinta-alatukea ja kuiduntuotantoon tarkoitetun pellavan ja hampun yhteisestä markkinajärjestelystä 27 päivänä heinäkuuta 2000 annetussa uudessa neuvoston asetuksessa (EY) N:o 1673/2000(11) säädettyä jalostustukea. Näin riski yhteisön tuen kumuloitumisesta häviää, kuten asetuksessa (EY) N:o 2461/1999 on säädetty, ja hamppu, joka on tarkoitus jalostaa asetuksen (EY) N:o 1673/2000 soveltamisalaan kuulumattomiksi tuotteiksi, voidaan sisällyttää asetuksen (EY) N:o 2461/1999 liitteeseen I. (3) Jotta riskiä laittomista hamppuviljelmistä ei muodostuisi, olisi säädettävä samoista viljelyedellytyksistä ja erityisistä tarkastustoimenpiteistä kuin mitä on säädetty kuiduntuotantoon tarkoitetulle hampulle asetuksessa (EY) N:o 1251/1999 ja komission asetuksessa (EY) N:o 2316/1999(12), sellaisena kuin se on viimeksi muutettuna asetuksella (EY) N:o 2860/2000(13). (4) Lisäksi lämmitysalalla on kehitetty uusia tekniikoita, joissa lämmityskattilassa käytetään biopolttoaineena suoraan viljakasveja tai tiettyjä öljykasveja eli tarkemmin sanottuna soijapapuja taikka rypsin, rapsin tai auringonkukan siemeniä ilman minkäänlaista jalostusta. Näitä raaka-aineita voidaan myös jalostaa maatilalla biopolttoaineiden tuotantoa varten (esimerkiksi raaka rapsiöljy) tai energiantuotantoa varten (esimerkiksi sähkö). Näiden raaka-aineiden, joilla on suuri lämpöarvo, käyttö on asetuksen (EY) N:o 2461/1999 tavoitteiden mukaista muuta kuin elintarvikekäyttöä. (5) Jotta näiden raaka-aineiden käyttö biopolttoaineena helpottuisi, vaikuttaa suotavalta säätää, että jäsenvaltiot voivat antaa hakijoille luvan polttaa lämmityskattiloissa tiloillaan viljakasveja tai tiettyjä öljykasveja, jotka on korjattu kesannoiduilta aloilta. (6) Jotta näitä raaka-aineita ei käytettäisi muihin tarkoituksiin, jäsenvaltioiden on vahvistettava tarvittavat säännökset varmistaakseen tuen myöntämiseen tarkoitettujen toimenpiteiden moitteettoman toiminnan ja säädettävä erityisesti vilja- ja öljykasvien denaturoinnista. (7) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2461/1999 seuraavasti: 1) Lisätään 3 artiklaan 1 a kohta seuraavasti: "1 a Hampunviljelyn osalta maksuehtona on lisäksi sellaisten lajikkeiden käyttö, joiden tetrahydrokannabinolipitoisuus (THC-pitoisuus) ei ylitä 0,2 prosenttia ja jotka on lueteltu asetuksen (EY) N:o 2316/1999 liitteessä XII, sitä markkinointivuotta, jonka osalta maksupyyntö esitetään, edeltävänä 15 päivänä toukokuuta. Näiden lajikkeiden siementen on oltava neuvoston direktiivin 69/208/ETY(14) mukaisesti varmennettuja. Tämän asetuksen 21 a artiklassa säädettyjen tarkastusten mahdollistamiseksi hampun viljelyä on jatkettava vähintään kymmenen päivää kukinnan loputtua. Jäsenvaltiot voivat kuitenkin sallia hampunkorjuun ennen kuin kukinnan loppumisesta on kulunut kymmenen päivää, jos kyseisen tuottajan osalta on jo tehty 21 a artiklassa tarkoitettu tarkastus tai jos kaikki 21 a artiklan mukaiset tarkastukset on tehty." 2) Korvataan 3 artiklan 4 kohta seuraavasti: "4. Poiketen siitä, mitä 2 ja 3 kohdassa säädetään, jäsenvaltio voi antaa hakijalle luvan: a) käyttää kaikki CN-koodeihin 1201 00 90, ex 1205 00 90 ja 1206 00 91 kuuluvat vilja- ja öljykasvit, jotka on korjattu tietyiltä kesannoiduilta aloilta: i) polttoaineena maatilan lämmityksessä; ii) energian tai biopolttoaineen tuotantoon tilallaan; b) jalostaa kaikki tietyiltä kesannoiduilta aloilta korjattu raaka-aine maatilallaan CN-koodiin 2711 29 00 kuuluvaksi biokaasuksi. Molemmissa tapauksissa hakija antaa 4 artiklassa tarkoitetun sopimuksen korvaavan ilmoituksen, jossa hän sitoutuu käyttämään tai jalostamaan suoraan mainitussa ilmoituksessa tarkoitetun raaka-aineen. Ensimmäisessä alakohdassa säädettyä mahdollisuutta hyväkseen käyttävien jäsenvaltioiden on toteutettava tarkastustoimenpiteet, joilla voidaan riittävällä tavalla varmistaa raaka-aineen suora käyttö tilalla tai jalostus CN-koodiin 2711 29 00 kuuluvaksi biokaasuksi. Lisäksi suoraan maatilalla polttoaineena käytetyt vilja- tai öljykasvit on denaturoitava jäsenvaltion vahvistamalla tavalla. Edellisissä alakohdissa tarkoitetuista toimenpiteistä ja niihin myöhemmin tehtävistä muutoksista on ilmoitettava komissiolle ennen sitä vuotta edeltävän vuoden 30 päivää marraskuuta, jonka sadonkorjuuseen mainittuja toimenpiteitä sovelletaan. Markkinointivuoden 2001/2002 osalta kyseisistä toimenpiteistä on ilmoitettava ennen 31 päivää toukokuuta 2001. Jäljempänä olevaa 4-21 artiklaa sovelletaan soveltuvin osin." 3) Lisätään 5 artiklan loppuun alakohta seuraavasti:"Jos kyseessä on hampunviljely: a) hakemuksessa on lisäksi oltava tiedot käytettyjen siementen määrästä kilogrammoina hehtaarilta; b) hakemuksen mukana on oltava direktiivin 69/208/ETY ja erityisesti sen 10 artiklan tai kyseisen artiklan nojalla vahvistettujen säännösten mukaiset viralliset, käytettyjen siementen pakkauksissa olleet pakkausmerkinnät. Jos kylvö on tehty maksupyyntöjen esittämiselle vahvistetun määräpäivän jälkeen, pakkausmerkinnät on esitettävä viimeistään 30 päivänä kesäkuuta hakemuksen jättämisen jälkeen. Jäsenvaltiot voivat säätää pakkausmerkintöjen lähettämisestä takaisin vastaavalle viljelijälle sen jälkeen, kun ne on esitetty toimivaltaisille viranomaisille, jos samat pakkausmerkinnät on esitettävä muille kansallisille viranomaisille." 4) Lisätään II luvun 9 jaksoon 21 a artikla seuraavasti: " 21 a artikla Jos kyseessä on hampunviljely, sovelletaan lisäksi jäsenvaltioiden asetuksen (EY) N:o 1251/1999 5 a artiklan 2 kohdan ja asetuksen (EY) N:o 2316/1999 7 b artiklan 1 ja 2 kohdan mukaisesti käyttöön ottamaa tetrahydrokannabinolipitoisuuden tarkastusjärjestelmää." 5) Lisätään liitteeseen I seuraava CN-koodi: ">TAULUKON PAIKKA>" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 193, 29.7.2000, s. 13. (3) EYVL L 299, 20.11.1999, s. 16. (4) EYVL L 292, 21.11.2000, s. 18. (5) EYVL L 146, 4.7.1970, s. 1. (6) EYVL L 328, 13.12.2000, s. 2. (7) EYVL L 72, 26.3.1971, s. 2. (8) EYVL L 19, 4.7.1998, s. 7. (9) EYVL L 121, 29.4.1989, s. 4. (10) EYVL L 148, 22.6.2000, s. 34. (11) EYVL L 193, 29.7.2000, s. 16. (12) EYVL L 280, 30.10.1999, s. 43. (13) EYVL L 332, 28.12.2000, s. 63. (14) EYVL L 169, 10.7.1969, s. 3.